નવી દિલ્હી : એર ઇન્ડિયાએ યાત્રીઓની તરફથી કરવામાં આવતી ફરિયાદોને પહોંચી વળવા માટે એક ‘જાદુઇ’ રસ્તો શોધી કાઢ્યો છે. તેની યોજનાં ફરિયાદોને રાષ્ટ્રવાદી રીતે પતાવવાની છે. અને તેનાં માટે જયહિંદ શબ્દનો ઉપયોગ કરવામાં આવશે. એર ઇન્ડિયા વિશે વારંવાર ફરિયાદો થતી રહી છે. જેમાં યાત્રીઓનો યોગ્ય સત્કાર નહી કરવાથી માંડીને સ્વચ્છતા સુધીની હોય છે. મોટા ભાગનાં યાત્રીઓની ફરિયાદ છે કે ઉડ્યનમાંજ્યારે મોડું થાય ત્યારે તેમની સાથે ખરાબ વર્તન કરવામાં આવતું હોય છે.